(Шаўко: ) У першую чаргу я хацела б далучыцца да словаў спадара Якаўлева менавіта ў тым, што тая вялікая, проста велізарная колькасьць розных законных і падзаконных актаў, якія валяцца на галаву прадпрымальнікаў Беларусі, не даюць магчымасьці ў дакладнасьці кіравацца нормай закону, таму што гэтыя законы адзін аднаму супярэчаць, і калі ты выконваеш абсалютна чыста адзін закон, то вельмі часта працуеш супраць другога закону. І вось у гэтым пляне мы ўсе – парушальнікі закону. Так што ніхто, напрыклад, з тых людзей, якія павыязджалі, ня кіне камень, і я таксама. Працаваць у Беларусі і быць па-за межамі той сытуацыі, якая там адбываецца – гэта абсалютна немагчыма.